ET
C 281/8
Euroopa Liidu Teataja
22.7.2022
Eelteatis koondumise kohta (Juhtum M.10718 - KINGSPAN / ONDURA) Võimalik lihtsustatud korras menetlemine (EMPs kohaldatav tekst)
(2022/C 281/06) 1.
14. juulil 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Kingspan Group Limited (edaspidi „Kingspan“, Ühendkuningriik), mille üle on valitsev mõju ettevõtjal Kingspan Group Plc (Ühendkuningriik), — Ondura SAS (edaspidi „Ondura“, Prantsusmaa), mille üle ettevõtjal Naxicap Partners on kaudne valitsev mõju.
Kingspan omandab Ondura üle täieliku ainukontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Kingspan tegutseb ülemaailmselt kihiliste paneelide tootmise, isolatsiooni-, valgus- ja õhulahenduste, vee ja energia ning andmete ja põrandakattetehnoloogia valdkonnas; — Ondura tegutseb ülemaailmselt lame- või viilkatuste jaoks õhukeste katusekattematerjalide ja hüdroisolatsiooni­ süsteemide, läbipaistvate ja poolläbipaistvate plastikplaatide, tarvikute ja täiendavate toodete tootmise ja tarnimise valdkonnas. 3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10718 - KINGSPAN / ONDURA Märkusi võib saata komisjonile elektronposti, faksi või postiga.
Kontaktandmed: E-post: COMP-MERGER-REGISTRY@ec.europa.eu Faks +32 22964301 postiaadress: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.